Diari Oficial de la Generalitat Valenciana


Sumari del DOGV 4839, del 10-09-2004 (2004/8878)

ACORD de 26 de maig de 2004, de la Comissió Territorial d'Urbanisme de Castelló,relatiu a la modificació puntual número 1/2004 d'Atzeneta del Maestrat.
-------------------------------------------------------------------------------------------------------------------------------------------------------

### Dades del document

Número de DOGV
:   4839

Data del DOGV
:   10-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/8878


Data del document
:   26-05-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Atzeneta del Maestrat
    * pla d'urbanisme

ACORD de la Comissió Territorial d'Urbanisme de Castelló, de 26 de maig de 2004, relatiu a la modificació puntual número 1/2004 d'Atzeneta del Maestrat. [2004/F8878]
  
Vist l'expedient relatiu a la modificació puntual número 1/2004 d'Atzeneta del Maestrat, i de conformitat amb els següents,
  
Antecedents
  
Primer. El Ple de l'Ajuntament d'Atzeneta va acordar exposar al públic la modificació número 1/2004, en sessió de 9 de febrer de 2004, la qual cosa es va portar a terme mitjançant anuncis publicats en el periòdic Mediterráneo de 26 de febrer de 2004 i en el Diari Oficial de la Generalitat Valenciana número 4.705, del dia 4 de març següent. Transcorregut el període d'informació al públic, durant el qual no es van formular al·legacions, el ple va aprovar provisionalment la modificació en sessió de 21 d'abril de 2004.
  
Segon. El projecte consta de memòria informativa i justificativa, com també de plànols.
  
Tercer. La modificació número 1/2004, té un doble objecte, que analitzarem per separat:
  
El primer d'aquest, consisteix en l'ampliació del fons edificable en dos terrenys d'ús residencial en el sòl urbà del municipi, que actualment estan reculats respecte als confrontants, a fi d'unificar la continuïtat de la façana que preveu les actuals normes a la zona que recau al carrer del Rabalet.
  
El segon objecte de la modificació està condicionat per l'anterior, ja que en augmentar-se l'edificabilitat residencial, es compensa per la requalificació d'un edifici residencial que es troba al costat de l'ajuntament, en dotacional com a ampliació d'aquest.
  
Fonaments de dret
  
Primer. La tramitació de la present modificació puntual número 1/2004 de les normes subsidiàries d'Atzeneta del Maestrat ha sigut correcta, de conformitat amb el que estableix l'article 38 i següents de la Llei Reguladora de l'Activitat Urbanística, com també en l'article 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre (en endavant RPCV).
  
Segon. La documentació està completa, en compliment del que disposa l'article 27 en relació amb el 55.1 de la Llei Reguladora de l'Activitat Urbanística, com també en l'article 45 i següents del RPCV.
  
Tercer. Les actuacions incloses en la modificació puntual número 1/2004 de les normes subsidiàries d'Atzeneta del Maestrat suposen la introducció d'alteracions en l'ordenació detallada del sòl urbà. Concretament, es produeix una equiparació entre les reculades de les façanes que recauen al carrer del Rabalet compensant l'augment de l'aprofitament lucratiu privat amb la requalificació d'un edifici confrontant amb l'ajuntament, per a destinar-lo a un ús administratiu i institucional (AD).
  
Tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà o del traçat d'uns vials s'emmarca clarament dins de la discrecionalitat del planejament urbanístic, gaudint en tals casos l'administració d'àmplia llibertat per a elegir, entre les alternatives possibles, la forma en què el territori ha de quedar ordenat. Així mateix, són les citades matèries, determinacions urbanístiques que tracen, juntament amb altres, el model físic d'una convivència purament local, sense incidència en interessos supralocals, per la qual cosa, quan de tals determinacions es tracte, aquella discrecionalitat ha de ser actuada per l'ajuntament, des de la representació que li confereix la seua legitimació democràtica.
  
La Llei Reguladora de l'Activitat Urbanística recull clarament aquesta línia jurisprudencial. Així, l'article 40 d'aquesta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, estableix que li està vedat a la resolució autonòmica d'aprovació qüestionar la interpretació de tal interés formulada pel municipi des de la seua representativitat. Com s'indica en el preàmbul de la Llei Reguladora de l'Activitat Urbanística, aquesta llei atribueix a la política municipal gestora de l'urbanisme un espai de decisió propi, en el qual els òrgans representatius de la col·lectivitat local podran apreciar l'oportunitat de les iniciatives urbanístiques que se li plantegen.
  
D'aquesta manera, i en aquest punt, el control autonòmic haurà de limitar-se a un control de legalitat. En particular, ha d'analitzar-se si la modificació compleix el que disposa l'article 55.3 de la Llei Reguladora de l'Activitat Urbanística, el qual estableix que «tota alteració de l'ordenació establida per un pla que augmente l'aprofitament lucratiu privat d'algun terreny o desafecte el sòl de la destinació pública, haurà d'incloure les mesures compensatòries necessàries per a mantenir la proporció i la qualitat de les dotacions públiques previstes respecte de l'aprofitament, sense augmentar aquest en detriment de la millor realització possible dels estàndards de l'ordenació». Aquest precepte legal es troba desenvolupat per l'article 17 de l'annex del RPCV que regula els estàndards aplicables a les modificacions de planejament. En concret, l'apartat tercer de l'article 17 de l'annex del RPCV estableix que «quan ni l'antiga ordenació (a) ni la nova (n) complisquen els dits estàndards serà exigible que la relació entre l'índex de sòl dotacional (ISD) i l'índex d'edificabilitat bruta (IEB) de la nova ordenació siga major que la mateixa relació en l'antiga ordenació, de manera que: ISDn/IEBn > ISDa/IEBa.»
  
La documentació de la modificació que ens ocupa, realitza la dita justificació, per la qual cosa la modificació compleix amb el que s'ha establit per l'article 17 de l'annex del RPCV, motiu aquest que no deu ser impediment per a poder aprovar la modificació pretesa.
  
Quart. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb l'article 10.a) del Reglament dels Òrgans Urbanístics de la Generalitat Valenciana, aprovat pel Decret 201/2003, de 3 d'octubre, del Consell de la Generalitat.
  
Per raó de tot el que antecedeix, la Comissió Territorial d'Urbanisme de Castelló, vista la proposta elevada per la directora general de Planificació i Ordenació Territorial, acorda:
  
Aprovar definitivament la modificació puntual número 1/2004 de les normes subsidiàries d'Atzeneta del Maestrat.
  
Contra el present acord, que no posa fi a la via administrativa, pot interposar-se recurs administratiu d'alçada, en el termini d'un mes, davant de la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú.
  
Castelló de la Plana, 26 de maig de 2004.- El secretari de la Comissió Territorial d'Urbanisme: Fernando Renau Faubell.